Nr. 42.273/2023

**REFERAT DE APROBARE**

**la Proiectul de hotărâre** **privind aprobarea tarifelor pentru spectacolele susținute de către Teatrul de Păpuşi „PUCK” în anul 2024**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**

Prin Hotărârea Consiliului Judeţean Cluj nr. 3 din 2023 au fost aprobate tarifele pentru servicii prestate utilizatorilor de către Teatrul de Păpuşi „PUCK” pentru anul fiscal 2023. |
| * 1. **Cerinţe care reclamă necesitatea actului administrativ:**
 |
| Finanţarea instituţiilor de spectacole sau concerte se realizează din venituri proprii şi subvenţii acordate de la bugetul de stat ori de la bugetele locale, după caz, prin bugetul autorităţilor publice în subordinea cărora funcţionează instituţiile respective, precum şi din alte surse, potrivit prevederilor Ordonanţei nr. 21 din 31 ianuarie 2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările și completările ulterioare.Teatrul de Păpuşi „PUCK” este o instituţie publică de cultură, cu personalitate juridică, aflată în subordinea Consiliului Judeţean Cluj, finanţată din venituri proprii şi subvenţii acordate bugetul Judeţului Cluj și are misiunea de a realiza spectacole şiactivităţi artistice specifice teatrelor de păpuşi profesioniste.Veniturile proprii provin din tarifele pentru spectacole, din donaţii şi sponsorizări, precum şi din alte activităţi specifice, după cum urmează:1. editarea şi difuzarea unor publicaţii proprii şi/sau de altă producţie, pe orice fel de suport, din domeniul teatrului, ştiinţei, artei, culturii şi educaţiei, cu respectarea prevederilor legale;
2. încasări din manifestări cultural-artistice, parteneriate, colaborări;
3. valorificarea unor acţiuni realizate prin activităţi specifice;
4. prestarea altor servicii şi/sau activităţi cultural-educative, în conformitate cu obiectivele şi atribuţiile instituţiei, potrivit legii;
5. alte surse de venituri, conform prevederilor legale în vigoare.

În conformitate cu art. 8 alin. (2) din Regulamentul de organizare și funcționare al Teatrului de Păpuși ”Puck” aprobat prin Hotărârea Consiliului Județean Cluj nr. 48/2019, tarifele pentru serviciile oferite utilizatorilorsunt propuse de managerul acestuia și se aprobă de Consiliul Judeţean Cluj. |
| * 1. **Cerinţe care reclamă oportunitatea actului administrativ:**
 |
| Momentul emiterii actului administrativ trebuie stabilit în așa fel încât efectele sale să fie utile în anul fiscal 2024. Durata de timp necesară pentru producerea actului administrativ normativ trebuie să respecte termenele legale stabilite pentru informarea și supunerea acestuia dezbaterii publice. Actul administrativ trebuie emis de către Consiliul Județean Cluj în calitate de autoritate finanțatoare a instituției. Scopul actului este conform cu scopul legii, și anume, de aprobare a tarifelor propuse de managerul instituției. Având în vedere cerințele enumerate mai sus considerăm oportună emiterea actului administrativ în cauză. |
| 1. **Schimbări preconizate:**
 |
| Prin adresa nr. 674/2023 a Teatrului de Păpuşi „PUCK”, înregistrată la Consiliul Județean Cluj sub numărul 39.005/2023 managerul teatrului a comunicat modificările pe care le propune structurii și nivelului tarifelor practicate în anul 2023. Astfel, pentru anul 2024 se dorește alinierea tarifelor la nivelul celor practicate de instituții similare din țară precum și intoducerea unui tarif nou destinatangajaților instituțiilor de cultură din Cluj-Napoca pe baza legitimației de serviciu vizate. |
| **Secțiunea a 2-a - Impactul socio-economic:**  |
| Alinierea tarifelor la nivelul celor practicate de instituții similare din țară presupune majorari neînsemnate de preț ( cuprinse între 2 - 3 lei pentru copii, elevi, studenți , 4-6 lei pentru pensionari, 8 -12 lei pentru adulți), astfel încât se poate afirma că impactul economic asupra societății locale este nesimnficativ.  |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Având în vedere actualul context socio-economic , se preconizează ca în anul 2024 să se realizeze venituri cel puțin la nivelul anului 2023. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
|  Având în vedere caracterul normativ al proiectului de hotărâre acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza observațiilor și propunerilor formulate de persoanele sau organizațiile interesate*.*  |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Actul administrativ nu produce efecte asupra altor acte administrative, tarifele fiind aplicabile începând cu anul fiscal 2024.În ceea ce privește, Hotărârea Consiliului Judeţean Cluj nr. 3 din 2023 privind aprobarea tarifelor pentru spectacolele susținute de către Teatrul de Păpuşi „PUCK” în anul 2023 efectele acesteia încetează la 31.12.2023 fiind aprobate pentru anul 2023. |
| **Secțiunea a 6-a – Anexe la referatul de aprobare:** |
|  Adresa nr. 674/2023 a Teatrului de Păpuşi „PUCK”, înregistrată la Consiliul Județean Cluj sub numărul 39.005/2023. |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind** **aprobarea tarifelor pentru spectacolele susținute de către**

**Teatrul de Păpuşi “PUCK” în anul 2024**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…. ...... privind aprobarea tarifelor pentru spectacolele susținute de către Teatrul de Păpuşi “PUCK” în anul 2024, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 42.273/2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 42.274/2023 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de: adresa Teatrului de Păpuși “PUCK”nr. 39.005/2023

Luând în considerare prevederile: art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art.173 alin. (1) lit. b) și d), alin. (3) lit.c) și alin. (5) lit.d) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* art. 20 alin. (1) lit.(b), art. 67 alin. (1) lit b), şi art. 68 din Legea privind finanţele publice locale nr. 273/2006, cu modificările şi completările ulterioare;
* <LLNK 12007 21130 301 0 33>Legii nr. 422/2001 privind protejarea monumentelor istorice, republicată, cu modificările şi completările ulterioare;
* art.art.5 alin. (1) lit. a) din Legea nr. 299/2007 privind sprijinul acordat românilor de pretutindeni, republicată, cu modificările şi completările ulterioare;
* Legea Legii nr. 198/2023 privind învățământul preuniversitar cu modificările şi completările ulterioare;
* Legii nr. 199/2023 privind învățământul superior cu modificările şi completările ulterioare;
* Legii Societăţii Naţionale de Cruce Roşie din România nr. 139/1995, cu modificările şi completările ulterioare;
* Legii nr. 448/2006 privind protecția și promovarea drepturilor persoanelor cu handicap, republicată, cu modificările şi completările ulterioare;
* Legii nr. 44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare;
* Legii nr. 227/2015 privind codul fiscal, cu modificările şi completările ulterioare;
* Legii nr. 544/2001 privind liberul acces la informații de interes public, cu modificările şi completările ulterioare;
* Ordonanței Guvernului nr. 21/2007, privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările şi completările ulterioare;
* Hotărârii Guvernului nr. 1.502/2007 pentru aprobarea Normelor metodologice privind cuantumul timbrului monumentelor istorice şi modalităţile de percepere, încasare, virare, utilizare şi evidenţiere a sumelor rezultate din aplicarea acestuia, cu modificările şi completările ulterioare;
* Ordinului comun al Ministrului Culturii și Cultelor și al Ministrului Finanțelor Publice nr. 2.823/2003, pentru aprobarea Normelor metodologice privind perceperea, încasarea, utilizarea, evidenţa şi controlul destinaţiei sumelor rezultate din aplicarea timbrului literar, cinematografic, teatral, muzical, folcloric, al artelor plastice, al arhitecturii şi de divertisment, precum şi procedura de solicitare şi comunicare a opţiunilor titularilor de drepturi de autor sau ale titularilor de drepturi conexe dreptului de autor ori, după caz, ale moştenitorilor acestora, cu modificările şi completările ulterioare;
* Hotărârii Guvernului nr. 385/2004 privind accesul gratuit la actul de cultură, la nivel naţional, al pensionarilor care au activat minimum 10 ani în domeniul cultural-artistic;
* Hotărârii Consiliului Județean Cluj nr. 122/ 2009 privind accesul gratuit al elevilor din unităţilor de învăţământ preuniversitar din judeţul Cluj în instituţiile de cultură aflate sub autoritatea Consiliului Judeţean Cluj pentru activităţile şcolare specifice procesului de învăţământ
* Hotărârii Consiliului Județean Cluj nr. 48/2019 privind aprobarea Regulamentului de organizare şi funcţionare al Teatrului de Păpuşi „PUCK"

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă tarifele pentru spectacolele susținute de către Teatrul de Păpuşi “PUCK” în anul 2024, cuprinse în **anexa** care face parte integrantă din prezenta hotărâre.

**Art. 2.** Teatrul de Păpuşi “PUCK” asigură înregistrarea veniturilor în evidența contabilă, organizează și conduce evidența biletelor pe feluri de tarife, pe activități și pe categorii de beneficiari.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Generală Buget-Finanţe, Resurse Umane, precum și Teatrul de Păpuşi “PUCK”.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane, Teatrului de Păpuşi “PUCK”, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**INIȚIATOR,**

**PREȘEDINTE**

Alin Tișe

**Nr……... din …… 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

Nr. 42.274/2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind aprobarea tarifelor pentru spectacolele susținute de către Teatrul de Păpuşi „PUCK” în anul 2024 |
| **Compartiment de resort:** | Direcția Generală Buget-Finanţe, Resurse UmaneServiciul Buget Local, Venituri |
| **Secțiunea 1 – Documentare și analiză:**  |
|  Obiectul/domeniul reglementat:În exercitarea atribuțiilor privind dezvoltarea economico socială a județului, Consiliul Județean stabilește și aprobă impozite și taxe de interes județean, în condițiile legii. În exercitarea atribuțiilor privind gestionarea serviciilor publice de interes județean în domeniul culturii Consiliul Județean asigură cadrul necesar pentru furnizarea serviciilor. Proiectul de hotărâre este integrat în politicile publice și este corelat cu legislația specifică și reglementările interne aplicabile domeniului respectiv.  |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
|  Prin adresa nr. 39.005/2023 managerul Teatrului de Păpuşi „PUCK”, a comunicat modificările pe care le propune nivelului tarifelor practicate în anul 2023, precum și introducerea unui tarif nou destinatangajaților instituțiilor de cultură din Cluj-Napoca, pe baza legitimației de serviciu vizate.Aceste modificări sunt redate în tabelul următor:

|  |  |  |  |
| --- | --- | --- | --- |
| Nr.crt | Categorie de bilete de intrare la spectacolele realizate de Teatrul de Păpuși Puck | Tarife 2023 lei/pers | Propuneri tarife pt. anul 2024  |
| Copii/ elevi/ studenti | Pensionari | Adulti | Copii/ Elevi/ studenti | Pensionari | Adulti |
| 1 | Bilete pentru spectacolele jucate la sediu în zilele de luni până vineri | 7 | 14 | 28 | 10 | 20 | 40 |
| 2 | Bilete pentru spectacolele jucate la sediu în zilele de sâmbătă și duminică | 10 | 20 | 40 | 12 | 24 | 48 |
| 3 | Caravana păpușilor – deplasări în localitățile din Județul Cluj și în județele limitrofe | 5 | 10 | 20 | 7 | 14 | 28 |
| 4 | Bilete pentru spectacolele jucate în deplasări în satele îndepărtate din județul Cluj | 3 | 6 | 12 | 5 | 10 | 20 |
| 5 | Spectacole jucate în Festivalul Internațional al Teatrelor de Păpuși și Marionete. | 10 | 20 | 40 | 15 | 30 | 60 |
| 6 | Pachet de 6 intrari la spectacole, valabil 12 luni  | 60 | 90 |
| (4x5lei + 2x20 lei) | (3x10 lei + 3x20 lei) |
| 7 | Bilete profesioanale pe baza legitimației de serviciu | 10 |

Managerul Teatrului de Păpuşi „PUCK” propune pentru anul 2024 alinierea tarifelor la nivelul celor practicate de alte instituții similare din țară. O analiză comparativă este redată mai jos:

|  |  |  |  |  |
| --- | --- | --- | --- | --- |
| Denumire taxe/ tarife | Propuse de Teatrul de Papusi Puck | Utilizate de Teatrul Regina Maria Oradea | Utilizate De Teatrul Tăndărică Bucuresti | Utilizate Teatrul Ariel Targu Mureș |
| Copii/student Spectacole luni-vineri  | 7lei | 20-30 lei | 35-40 lei | 10 lei |
| Copii/studentspectacole sambata si duminica |  10lei | 35-40 lei | 35 -40lei  |  10 lei |
| Pensionari | 20lei | 30 lei  | 35 lei | 40 lei |
| Adulti | 40lei | 20 lei | 30-40lei | 40 lei |
| Bilet profesional | 10lei | - | - | 5lei |

Valoarea tarifelor include timbrul teatral (5%), timbrul monumentelor istorice (2%), timbrul pentru Crucea Roșie (1%) Facilități: se acordă gratuități și reduceri conform prevederilor legale, precum și: gratuitate pentru copiii sub 2 ani; gratuitate pentru copiii de la școlile speciale din Cluj-Napoca și însoțitorii lor, timp de 5 zile, în cadrul Proiectului cultural “Săptămâna bunăvoinței”; gratuitate pentru toate categoriile de public participant la manifestările organizate în aer liber, parcuri, piețe, etc., tarif redus cu 75% pentru copiii preșcolari cu vârsta între 2-6 ani, reducere cu 50% față de tariful perceput adulților, pentru pensionari.În raport cu atribuțiile specifice Serviciului Buget Local, Venituri, apreciem că au fost respectate cerințele economice specifice domeniului reglementat precum și cele tehnice referitoare la procedurile legale de aprobare a tarifelor propuse de managerul teatrului. De asemenea, apreciem că proiectul de hotărâre respectă cerințele de regularitate aplicabile actelor administrative cu caracter normativ.  |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):**  |
| Teatrul de Păpuşi „PUCK” este o instituţie publică de cultură, cu personalitate juridică, aflată în subordinea Consiliului Judeţean Cluj, finanţată din venituri proprii şi subvenţii de la bugetul Judeţului Cluj. Misiunea instituției este aceea de a realiza spectacole şi activităţi artistice specifice teatrelor de păpuşi profesioniste.Bugetul Teatrului de Papuși „Puck” aprobat pentru anul 2023 este în sumă de 9.288,83 mii lei din care 9.023,62 mii lei reprezintă subvenții de la bugetul Județului Cluj și suma de 265,21 mii lei reprezintă venituri proprii estimate a se încasa până la finalul anului. Instituția a realizat până la data de 30.09.2023 venituri proprii în valoare de 210,85 mii lei.Bugetul estimat pentru anul 2024 este de 9.389,74 mii lei, din care 9.114,74 mii lei reprezintă alocări de la bugetul Județului Cluj și venituri proprii în sumă de 275 mii lei. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director | Lăcrimioara Huldușan |  |  |
| Verificat: Șef serviciu | Dorina Maier |  |  |
| Elaborat: Consilier | Liviu Negreanu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanţe, Resurse UmaneServiciul Buget Local, Venituri | 25.10.2023 |  |  |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Raluca Groza |  |  |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ |  |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |

**Anexa**

**la Proiectul de hotărâre privind aprobarea tarifelor pentru spectacolele susținute de către Teatrul de Păpuşi „PUCK” în anul 2024**

 **T A R I F E**

 **pentru spectacolele susținute de către Teatrul de Păpuşi „PUCK” în anul 2024**

|  |  |  |
| --- | --- | --- |
| **Nr.****crt.** | **Activități**  | **Tarife****lei/pers\*** |
| **Copii\*\*/ elevi/ studenți(tarif redus cu 75%)** | **Pensionari(tarif redus cu 50%)** | **Adulți(tarif normal)** |
| 1 | Spectacole jucate la sediu de luni până vineri  | 10 | 20 | 40 |
| 2 | Spectacole jucate la sediu în zilele de sâmbătă și duminică | 12 | 24 | 48 |
| 3 | Spectacole jucate în deplasări în localitățile din Județul Cluj și din județele limitrofe în cadrul Proiectului “Caravana păpușilor” | 7 | 14 | 28 |
| 4 | Spectacole jucate în deplasări în satele îndepărtate din Județul Cluj | 5 | 10 | 20 |
| 5 | Spectacole jucate în cadrul Festivalului Internațional al teatrelor de păpuși și marionete PUCK | 15 | 30 | 60 |
| 6 | Abonament valabil 12 luni pentru 6 spectacole(cuprinde 3 bilete pt. copii/elevi/studenți și 3 bilete pt. adulți) | 90 |
| 7 | Bilete profesionale pe baza legitimației de serviciu | 10 |

**Notă:**

Pentru plata tarifelor se eliberează bilete.

\* valoarea tarifelor include timbrul teatral (5%), timbrul monumentelor istorice (2%), timbrul pentru Crucea Roșie (1%)

\*\* copii preșcolari, între 2 și 6 ani

Facilități: se acordă gratuități și reduceri conform prevederilor legale, precum și: gratuitate pentru copiii sub 2 ani; gratuitate pentru copiii de la școlile speciale din Cluj-Napoca și însoțitorii lor, timp de 5 zile, în cadrul Proiectului cultural “Săptămâna bunăvoinței”; gratuitate pentru toate categoriile de public participant la manifestările organizate în aer liber, parcuri, piețe, etc., tarif redus cu 75% pentru copiii preșcolari cu vârsta între 2-6 ani, reducere cu 50% față de tariful perceput adulților, pentru pensionari.

Tarifele se încasează în conturile de venituri ale instituției deschise conform prevederilor legale.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**INIȚIATOR,**

**PREȘEDINTE**

**Alin Tișe**